
РЕПУБЛИКА БЪЛГАРИЯ

РАЙОНЕН СЪД – МЕЗДРА

 


Д Л Ъ Ж Н О С Т Н А

Х А Р А К Т Е Р И С Т И К А

на  

длъжност - съдебен деловодител при Районен съд – Мездра

КОД ПО НКПД: 4415 2003
РАЗДЕЛ ІІ. Специализирана администрация           
Ранг:  Минимален-V-ти - Максимален-І-ви      


І. ОПИСАНИЕ НА ДЛЪЖНОСТТА:
Образува и придвижва първоинстанционни дела, прилага новопостъпили документи, подрежда и номерира документите към делата, подготвя ги за доклад, изпълнява указанията на съдята докладчик  по делото, изготвя списъци на призовани за първо по делото заседание, изготвя и изпраща уведомления за решения и определения по делата, изготвя преписи от определения и решения, вписва данни по делата в деловодната система, прави справки по делата.


ІІ. ОСНОВНИ ЗАДЪЛЖЕНИЯ:
1. Окомплектова образуваните и разпределени на съдия докладчик входящи документи; 
2. извършва вписвания в съответните деловодни книги; 
3. изготвя списък за призовките, изпраща призовките, изготвени по образец, и съобщенията по делата с изключение на тези по отложените дела; 
3.1. по електронните заповедни дела:

- когато връчването на книжата по заповедни дела  се извършва от служител на съд, съобщенията и приложенията към тях изпраща чрез ЕИСС за връчване,
- когато връчването на книжата по заповедни дела не се извършва от служител на съд, съобщенията и приложенията към тях  разпечатва на хартиен носител и   изпраща по пощата за връчване.

- заявленията за предоставяне на код за достъп до електронната партида на изпълнителен лист,  приема в писмен вид на хартиен носител, като получаването на генирираният код  отразява с датирана бележка  върху самото заявление и я приподписва .
- постъпилите съпровождащи документи поставят в папката по чл. 82а, ал. 2, т. 2  от ПАС, по реда на постъпването им, независимо по кое дело и на кой съд са.

4. подрежда и докладва на съдията-докладчик новопостъпили документи към висящите дела; по отношение на книжата по заповедни дела това правило се прилага само за оригиналите на документи по чл. 417, ал. 1, т. 3, 6 и 10 от Гражданския процесуален кодекс и за книжата, изискани с разпореждане на съда;

5. изпълнява разпореждания на съда, постановени в закрити и разпоредителни заседания; 
6. следи за изтичане на процесуалните срокове, представя делата на съдиите докладчици и изпълнява техните указания; 
7. организира и поддържа подреждането на делата в деловодството; 
8. предоставя справки по делата;
9. подготвя и изпраща до съответната инстанция делата по разпореждане на съдията докладчик, по които са постъпили жалби; 
10. проверява ежемесечно делата без движение и спрените дела и ги докладва на съдията докладчик; 
11. извършва проверка и предава в архива делата, но не по-рано от два месеца след приключването им; 
12. поддържа календар за насрочените дела; 
13. отразява в електронната папка и/или на хартиен носител съответния статус и местоположение на делото; 
14.  изготвя и изпраща обявления на страните след постановяване на решение по делото, като прави отбелязване върху решението; 
15. вписва новообразуваните дела в азбучниците и в съответните описни книги най-късно на следващия ден след образуването, когато се водят на хартиен носител; 
16. оставя копия от изходящите документи, които се съхраняват към съответните съдебни дела или папки; на копията се отбелязват имената на лицата, подписали съответния документ, и номерът, под който са изведени; 
17. връща на съответния орган приложените по делото преписки и материали след влизане в сила на съдебния акт; 
18. води регистър на изпълнителни листове, издадени за държавни такси и суми, присъдени в полза на съдебната власт.  
20.приема, образува и придвижва документи във връзка с изпълнение на съдебни поръчки в съответствие с указанията на съдията-докладчик;

21.предоставят делата  на страните, техните представители и адвокатите след като попълнят контролен лист.

22.при изнасяне на дело от деловодството   записва в контролния лист, кой взема делото, дата, час и подпис на лицето, взело делото. Контролният лист да се поставя на мястото на взетата папка. Контролният лист да следва делото до неговото унищожаване. 
23.при отсъствие на съдебен служител също съдебен деловодител, го замества в изпълнение на служебните му задължения;

24.заедно с останалите съдебни служители, взема участие при координиране на съдебната работа, свързана с изпълняваните функции и задължения;

25.участва при обучението на нови съдебни служители, въвежда ги в работата, разяснява и отговаря на техни въпроси, свързани с изпълнение на служебните им задължения;

26.при изпълнение на възложените задачи, не се допуска закъснения,  забавяне или други отклонения;

27.осъществява връзки с всички служби на администрацията на съда;

28.при повреждане, загубване или изчезване на документи незабавно  уведомява административния ръководител;

29.  изпълнява и други задължения, свързани с документооборота и определени със заповед на административния ръководител на съда или с разпореждане на административния секретар.

ІІІ. ПОДЧИНЕНОСТ, ВРЪЗКИ И ВЗАЙМОДЕЙСТВИЯ:


1. Подчиненост – административен ръководител на съда, административен секретар и съдия-докладчик;


2. Взаимодействие с други длъжности в Районния съд – с деловодителите, съдебните секретари, системния администратор и др. служители от същия съд;


3. Взаимодействие с други организации – има вътрешни и външни професионални контакти с органи и организации, в кръга на изпълняваните функционални задължения;


4. Получаване на задачите – от административният ръководител, административен секретар и съдия-докладчик;


5. Отчитане на извършеното – съобразно Правилника за администрацията в съдилищата и всички други нормативни актове, имащи пряко отношение към извършваната от служителя работа.
ІV. ОТГОВОРНОСТИ НА ДЛЪЖНОСТТА:

1. Материални и финансови – отговаря за опазването и съхраняването в добро състояние на поверените му документи и веществени доказателства, както и за имуществото, намиращо се в канцеларията;


2. По безопасността на труда – да спазва утвърдените в съда правила за здравословни и безопасни условия на труд и правилата за противопожарна безопасност;


3. По опазване на служебната тайна и поверителната информация – съдебният служител е длъжен да пази като служебна тайна сведенията, които са му станали известни в кръга на службата и засягат интересите на гражданите, юридическите лица и на държавата. Да бъде лоялен към работодателя, като не злоупотребява с неговото доверие и не разпространява поверителни за него сведения, както и да пази доброто име на работодателя;


4. За резултатите от трудовата дейност – при изпълнение на задълженията си служителят носи отговорност за:

· качеството на извършената работа;

· опазването на документи, отчетните форми и ползването на документите от вътрешни и външни за организацията лица;

· спазването на правилата за противопожарна безопасност;

· спазване на сроковете за съхранение на отделните видове документи;

· спазване на трудовата дисциплина.

V. ЗАДЪЛЖЕНИЕ ЗА ДОКЛАДВАНЕ НА АДМИНИСТРАТИВНИ СЛАБОСТИ, ПРОПУСКИ И НАРУШЕНИЯ, КОИТО СЪЗДАВАТ ПРЕДПОСТАВКИ ЗА КОРУПЦИЯ, ИЗМАМИ ИЛИ НЕРЕДНОСТИ:


Служителят се задължава да докладва винаги, когато констатира случай на корупция или при съмнение за това, или когато констатира, че са налице предпоставки създаващи условия за корупция. Докладва се незабавно на по-горестоящия служител или на председателя на съда.

VІ. УСЛОВИЯ НА ТРУД И РАБОТНА СРЕДА:


1. Специфични условия на труд – няма;


2. Режим на труд и почивка – осемчасов работен ден от 08.30 ч. до 17.00 ч. с ½ час почивка за обяд във времето от 12.00 ч. до 13.00 ч.;


3. Работно и униформено облекло – съдебният служител е длъжен да изпълнява задълженията си в делово облекло и да носи табелка с името и длъжността си;


4. Битови придобивки и привилегии:

· периодични медицински прегледи;

· СБКО.

Задължителното обществено и здравно осигуряване на съдебния служител се извършва по реда на Кодекса за социално осигуряване и Закона за здравното осигуряване.

VІІ. СИСТЕМА НА РАБОТНА ЗАПЛАТА – твърдо месечно възнаграждение, с възможност за авансово заплащане, при желание на служителя, заявено до 10-то число на месеца и съгласно правилата за работна заплата в съда.


VІІІ. ИЗИСКАНИЯ ЗА ДЛЪЖНОСТТА:

1. Общи изисквания:

а)  да е български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;

б) да е навършил/а/  пълнолетие;

в) да не е поставен/а/ под запрещение;

г) да не е осъждан/а/ на лишаване от свобода за умишлено престъпление от общ характер; 

д) да не е лишен/а/ по съответен ред от правото да заемам определена длъжност;

е) да отговаря на минималните изисквания за степен на завършено образование -  завършено средно образование и компютърна грамотност.

2. Специфични изисквания:
а)  цифрова компетентност и организационни умения;  
б)  познания по общи деловодни техники,стилистика, правопис, граматика и пунктуация;
в) умения за работа в екип и комуникативност.

3. Личностни изисквания към изпълнителя:

а) задължителни – изпълнителност, дискретност, отговорност, лоялност, инициативност;

б) препоръчителни - комуникативност.
4. Основни нормативни актове, които трябва да познава лицето, заемащо длъжността:
· Правилника за администрацията в съдилищата (ПАС);

· Етичния кодекс на съдебните служители;

· Правилник за вътрешния трудов ред;

· Системата за финансово управление и контрол в Районен съд-Мездра;

· Всички вътрешни актове на Районен съд гр.Мездра;

· Други нормативни актове, имащи пряко отношение към извършваната от служителя работа.
  Настоящата длъжностна характеристика може да бъде изменяна и допълвана при промяна на изискванията и задълженията, произтичащи от нормативни или структурни промени и се утвърждава от председателя на съда.
ИЗГОТВИЛ:  /п/                                                     УТВЪРДИЛ: /п/
(Стефка Лалова, адм.секретар)                            (Пенка Петрова, и.ф.административен 

                                                                                  ръководител-председател на РС-Мездра) 

24.10.2026 г.
ЗАПОЗНАТ  С  ДЛЪЖНОСТНАТА  ХАРАКТЕРИСТИКА:









........................................…

ДАТА:  ……………..        

